is is is is ast is is cs is is is nb is en is is is is en is is hbs_lat is is is is is is is is is hu is is es is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is hbs_lat is is is is is is is is is is is is is is is is is is is is is is is is is is is is is is is is is is is is is is is is is hbs_lat is en is is is is is en is is is is is is is en is is is is is is is is is is is is is is is is nb pt is is is is is is is is is is is is is is is is is is is is is is is is is is is is is is is is is is is is is is is is is is is is is is is is pt fr is is is is is is is pt de is is is is is is is is is is is is is is is is is is is is cs is is is is is is is is is is is is is is is is is is is en is is is ceb is is is is is en is is la is is is is is cs is is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt pt vi is is is is es is is ast is is cs hbs_lat ceb is is is nb is is is is is is is en is da is es
Reglur nr. 201001-0876-8 | Uppfærðar í desember 2016 | Endurskoðun 2017 | Bankaráð
1.1. Bankaráð er kjörið á aðalfundi til eins árs í senn, í samræmi við samþykktir bankans.
1.2. Bankaráðsmenn skulu uppfylla hæfisskilyrði þau sem útlistuð eru í 52. gr. laga um fjármálafyrirtæki. Ef bankaráðsmann brestur hæfi til að sinna bankaráðssetu skal hann skilyrðislaust víkja sæti og varamaður taka sæti hans. Varamaður heldur sæti sínu til næsta aðalfundar er kosið verður í bankaráð.
1.3. Bankaráðsmaður getur hvenær sem er tilkynnt um afsögn sína. Bankaráðsmaður skal senda bankaráði tilkynningu um afsögn sína.
2.1. Formaður bankaráðs er kosinn sérstaklega á hluthafafundi. Bankaráð kýs sér varaformann á fyrsta bankaráðsfundi eftir kjör þess og skiptir að öðru leyti með sér verkum. Kosning ræðst af einföldum meirihluta, en verði atkvæði jöfn, ræður atkvæði formanns úrslitum. Varaformaður gegnir störfum formanns í forföllum hans.
2.2. Bankaráð getur í sérstökum tilvikum falið einstökum bankaráðsmönnum tiltekin mál til athugunar og undirbúnings til afgreiðslu á bankaráðsfundi og skal bóka um slíkt í fundargerð. Verkaskipting hefur ekki í för með sér að bankaráðsmenn séu undanþegnir eftirlitsskyldu sinni eða öðrum lögbundnum hlutverkum.
3.1. Bankaráð fer með málefni bankans og skal annast um að skipulag hans og starfsemi sé jafnan í réttu og góðu horfi og í samræmi við lög, reglur og kröfur eftirlitsaðila. Bankaráð fer með æðsta vald í málefnum bankans á milli hluthafafunda og hefur eftirlit með daglegum rekstri. Bankaráðið hefur lögbundnu hlutverki að gegna sem því ber sjálfu að annast nema heimild sé veitt í lögum til að framselja valdið með umboði. Bankaráð skal árlega skilgreina mikilvægustu verkefni sín á komandi starfsári.
3.3. Bankaráð skilgreinir þær reglubundnu upplýsingar sem leggja skal fyrir bankaráð, m.a. í samræmi við lög, reglur og tilmæli Fjármálaeftirlitsins, og ákvarðar hvernig þeim skuli komið á framfæri við ráðið. Bankastjóri leggur reglulega fram skýrslur Áhættustýringar þar sem fjallað er um helstu áhættur bankans, þróun þeirra og stærri viðskiptalegar ákvarðanir á undangengnu tímabili. Að auki skal að lágmarki leggja eftirfarandi upplýsingar fyrir bankaráð:
3.3.1.1. Bankastjóri leggur fram lykiltölur úr starfsemi bankans, þ.m.t. yfirlit um áhættuvilja og áhættumörk, á fyrsta reglulega bankaráðsfundi eftir að þær liggja fyrir.
3.3.2.1. Bankastjóri leggur fyrir ársfjórðungslegt uppgjör fyrir samstæðu Landsbankans til staðfestingar.
3.3.3.1. Yfirlit um viðskipti bankaráðsmanna og fyrirtækja sem þeir eru í forsvari fyrir.
3.3.4.1. Bankastjóri upplýsir um rekstur og stöðu dóttur- og hlutdeildarfélaga bankans.
3.3.4.2. Bankastjóri upplýsir um helstu hliðarstarfsemi og tímabundna starfsemi bankans eins og hún er skilgreind í lögum um fjármálafyrirtæki.
3.3.5.1. Bankastjóri leggur a.m.k. árlega fram skýrslu um innra matsferli Landsbankans hf. fyrir eiginfjárþörf (e. ICAAP - Internal Capital Adequacy Assessment Process).
3.3.5.2. Innri endurskoðandi gerir bankaráði grein fyrir áliti sínu á stjórnarháttum, áhættustjórnun og innri eftirliti Landsbankans, niðurstöðum helstu verkefna sem hann hefur unnið að og sérstökum ábendingum þar sem við á.
3.3.5.3. Innri endurskoðandi leggur fram endurskoðunaráætlun til samþykktar.
3.3.5.4. Regluvörður leggur fram skýrslu um framkvæmd regluvörslu.
3.3.5.5. Bankastjóri leggur fyrir bankaráð sundurliðað yfirlit um fyrirgreiðslu til venslaðra aðila m.v. lok desember ár hvert, sbr. 13. gr. Desemberyfirlitið skal yfirfarið og staðfest af ytri og innri endurskoðanda.
3.4. Bankaráð skal sjá til þess, ásamt bankastjóra, að hagsmunum og jafnræði allra hluthafa sé gætt og að upplýsingagjöf til þeirra og annarra hagsmunaaðila sé viðeigandi og í samræmi við reglur kauphallar hafi Landsbankinn tekið fjármálagerninga til viðskipta á skipulögðum verðbréfamarkaði.
3.5. Helstu hlutverk bankaráðs er varða stefnumótun og stjórnun eru:
3.5.1. Að hafa forystu, ásamt bankastjóra, um að móta stefnu, viðskiptaáætlun og meginskipulag og setja Landsbankanum markmið til skemmri og lengri tíma.
3.5.2. Að verja hæfilegum tíma í að fjalla um helstu áhættuþætti í starfsemi bankans, tryggja að nægjanlegum fjármunum og tíma sé varið í virka áhættustjórnun og áhættumat þannig að innan bankans sé yfirsýn yfir helstu áhættuþætti.
3.5.3. Að samþykkja áhættustefnu, áhættuvilja, mörk fyrir helstu tegundir áhættu og framkvæmd áhættustýringar, að fenginni tillögu bankastjóra þar sem álit framkvæmdastjóra Áhættustýringar kemur fram, auk umfjöllunar Áhættunefndar.
3.5.4. Að tryggja að innri ferlar vegna áhættustjórnunar séu yfirfarnir eigi sjaldnar en árlega. Til slíkra ferla teljast m.a. ferlar er varða áhættutöku og takmörkun á þeirri áhættu sem hefur, eða kann að hafa, áhrif á starfsemi bankans.
3.5.5. Að samþykkja stefnu um innra matskerfi fyrir útlánaáhættu (IRB), að fenginni tillögu bankastjóra og umfjöllun Áhættunefndar.
3.5.6. Að sjá um ráðningu og uppsögn bankastjóra, ákveða laun og ráðningarkjör hans og meta frammistöðu hans að minnsta kosti árlega.
3.5.7. Að ákveða, að fengnum tillögum bankastjóra, hvaða starfsmenn bankans teljist til lykilstarfsmanna í skilningi laga um fjármálafyrirtæki.
3.5.8. Að sjá til þess að til staðar sé áætlun um áframhaldandi rekstrarhæfi, þ.m.t. staðgengilsáætlun fyrir helstu stjórnendur bankans.
3.5.9. Að fjalla árlega um mat bankastjóra á frammistöðu helstu stjórnenda bankans.
3.5.10. Að leggja starfskjarastefnu fyrir hluthafafund til samþykktar.
3.5.11. Að yfirfara árlega stjórnarháttayfirlýsingu bankans og endurmeta stjórnarhætti bankans með tilliti til viðurkenndra leiðbeininga um stjórnarhætti og bregðast við með viðeigandi hætti ef þörf er á.
3.5.12. Að fjalla árlega um stjórnarhætti og starfsreglur bankaráðs.
3.5.13. Að framkvæma árangursmat, sbr. 19. gr. starfsreglna þessara.
3.5.14. Að leggja mat á rekstur bankans í heild.
3.5.15. Að samþykkja stefnu um samfélagslega ábyrgð bankans og siðasáttmála fyrir stjórn, stjórnendur og starfsmenn bankans og samstæðu bankans.
3.6. Helstu hlutverk bankaráðs er varða eftirlit með starfsemi bankans eru:
3.6.1. Að fylgjast með því að starfsemi bankans í heild og einstakra eininga sé í samræmi við ákvarðanir bankaráðs, stefnu þess og áætlanir.
3.6.2. Að hafa eftirlit með að bankastjóri starfi eftir lögum og reglum.
3.6.3. Að sjá til þess að til staðar sé virkt innra eftirlit, en í því felst að fyrirkomulag innra eftirlits sé formlegt, skjalfest og að virkni þess sé sannreynd reglulega.
3.6.4. Að fjalla um greiningu þeirrar áhættu sem Landsbankinn stendur frammi fyrir, eiginfjárþörf og að viðeigandi viðbragðsáætlanir séu til staðar.
3.6.5. Að sjá til þess að virk og árangursrík áhættustjórnun sé viðhöfð í starfsemi bankans.
3.6.6. Að hafa eftirlit með því að skilgreining og skipting ábyrgðar sé skýr og stuðli að skilvirkum rekstri.
3.6.7. Að veita framkvæmdastjóra Áhættustýringar, innri endurskoðanda og regluverði fullan aðgang að bankaráði varðandi þau mál sem stjórnendur telja að eigi erindi við bankaráð í þeim tilgangi að það geti sinnt eftirlitshlutverki sínu.
3.6.8. Að sjá um ráðningu og uppsögn innri endurskoðanda, ákveða laun og ráðningarkjör hans að fenginni umsögn Endurskoðunarnefndar, og tryggja sjálfstæði hans í starfi
3.6.9. Að samþykkja árlega erindisbréf Innri endurskoðunar, fjárhags- og mannauðsáætlun Innri endurskoðunar og val á aðilum sem framkvæma reglubundið ytra gæðamat á Innri endurskoðun.
3.6.10. Að staðfesta ráðningu regluvarðar og samþykkja starfslýsingu regluvarðar árlega og helstu starfsáherslur næsta árs.
3.5.11. Að leggja fram tillögu um kosningu ytri endurskoðenda fyrir aðalfund, að fenginni tillögu Endurskoðunarnefndar.
3.6.12. Að taka ákvörðun um tillögu bankastjóra um uppsögn framkvæmdastjóra Áhættustýringar eða um tilfærslu hans í starfi, að fenginni umsögn Áhættunefndar.
3.6.13. Að veita prókúruumboð.
3.6.14. Að fylgjast með því að ákvörðunum bankaráðs sé framfylgt.
3.6.15. Að fylgjast með því og tryggja eftir bestu getu að tilkynningar og upplýsingar sem bankanum ber að veita samkvæmt lögum um fjármálafyrirtæki séu réttar.
3.6.16. Að hafa, eftir atvikum, eftirlit með mati á eignum félagsins, notkun innri líkana og notkun mats frá lánshæfismatsfyrirtækjum.
3.7. Helstu hlutverk bankaráðs er varða ársreikninga og uppgjör eru:
3.7.1. Að sjá til þess að nægilegt eftirlit sé haft með bókhaldi, meðferð fjármuna, uppgjöri og rekstri.
3.7.2. Að sjá um, ásamt bankastjóra, gerð ársreiknings og samstæðureiknings bankans í samræmi við ákvæði laga um ársreikninga.
3.7.3. Að taka ársreikning Landsbankans og samstæðureikning til afgreiðslu og undirrita, ásamt bankastjóra. Telji bankaráðsmaður eða bankastjóri að ekki beri að samþykkja ársreikning eða samstæðureikning, eða hann hefur mótbárur fram að færa sem hann telur rétt að hluthafar fái vitneskju um, skal hann gera grein fyrir því í áritun sinni.
3.7.4. Að leggja fram tillögur um ráðstöfun á tekjuafgangi til varasjóðs og annarra sjóða fyrir hluthafafund eða aðalfund bankans.
3.7.5. Að samþykkja arðgreiðslustefnu.
3.8. Bankaráð tekur ekki ákvarðanir um einstök viðskipti nema sérstaklega sé kveðið á um annað í innri reglum bankans sem settar eru af bankaráði, s.s. útlánareglum, markaðsáhættureglum og lausafjárreglum.
3.9. Ráðstafanir sem eru óvenjulegar eða mikilsháttar falla undir verksvið bankaráðs. Dæmi um ráðstafanir sem teljast vera óvenjulegar eða mikilsháttar:
3.9.1. Ákvarðanataka í málum sem eru umfram heimildir bankastjóra eins og þær hafa verið skilgreindar í reglum, stefnu eða öðru sem bankaráð hefur samþykkt.
3.9.2. Ákvarðanataka um byggingu, kaup, sölu og veðsetningu á fasteignum sem nýttar eru í starfsemi bankans, að fenginni tillögu bankastjóra. Bankaráð getur veitt tilteknum starfsmönnum bankans tímabundið umboð til að undirrita kaupsamninga og afsöl um fasteignir fyrir hönd bankans.
3.9.3. Ákvarðanataka um að stofna eða leggja niður útibú að fenginni tillögu bankastjóra.
3.9.4. Ákvarðanataka um samruna við önnur fjármálafyrirtæki.
3.9.5. Ákvarðanataka um kaup og sölu á eignarhlutum í dóttur- og hlutdeildarfélögum.
4. gr. Hlutverk bankaráðsmanna
4.1. Bankaráðsmenn þurfa að þekkja þau lög og reglur sem gilda um starfsemi Landsbankans. Bankaráðsmenn þurfa jafnframt að:
4.1.1. Verja fullnægjandi tíma í störf sín í þágu bankans.
4.1.2. Taka sjálfstæðar ákvarðanir í hverju máli fyrir sig, enda eiga bankaráðsmenn ekki sérstaklega að gæta hagsmuna þeirra aðila sem studdu þá til stjórnarsetu.
4.1.3. Hafa skilning á hlutverki bankaráðs, hlutverki sínu og ábyrgð.
4.1.4. Hafa skilning á markmiðum og verkefnum bankans, hvernig þeir eigi að haga störfum sínum til að stuðla að því að markmið hans náist.
4.1.5. Óska eftir og kynna sér öll gögn og upplýsingar sem þeir telja sig þurfa til að hafa fullan skilning á rekstri bankans og til að taka upplýstar ákvarðanir.
4.1.6. Sjá til þess að til staðar sé innra eftirlit og að ákvörðunum stjórnar sé framfylgt.
4.1.7. Sjá til þess að lögum og reglum sé fylgt í rekstri.
4.1.8. Starfa af heiðarleika, heilindum og fagmennsku og vera sjálfstæðir í hugsun til þess að geta með skilvirkum hætti metið, gagnrýnt og haft eftirlit með ákvarðanatöku bankastjóra.
4.1.9. Haga störfum sínum í samræmi við góða stjórnarhætti, sbr. leiðbeiningar um stjórnarhætti fyrirtækja, útgefnum af Viðskiptaráði, Nasdaq OMX Iceland hf. og Samtökum atvinnulífsins.
4.1.10. Stuðla að góðum starfsanda innan bankaráðs.
4.1.11. Koma í veg fyrir að málefni þeirra, hvort heldur persónuleg eða viðskiptatengd, leiði til beinna eða óbeinna hagsmunaárekstra milli þeirra og bankans eða viðskiptavina hans.
4.1.12. Framfylgja innri reglum bankans að því leyti sem þær gilda um bankaráðsmenn.
4.2. Störf bankaráðs eiga almennt að fara fram á bankaráðsfundum. Komi til samráðs milli bankaráðsmanna og/eða milli bankaráðsmanna og stjórnenda Landsbankans utan bankaráðsfunda skal upplýst um slíkt við upphaf næsta bankaráðsfundar, varði samráðið ákvarðanir bankaráðs eða forsendur ákvarðana bankaráðs.
4.3. Ef ósætti er ástæða afsagnar bankaráðsmanns skal hann tilgreina það í skriflegri yfirlýsingu til bankaráðs.
4.4. Störf bankaráðs skulu fara fram með þeim hætti að samkeppnislegt sjálfstæði bankans sé tryggt gagnvart öðrum viðskiptabönkum í eigu íslenska ríkisins í samræmi við ákvæði samkeppnislaga nr. 44/2005 og ákvæði sáttar annars vegar Bankasýslu ríkisins, fjármála- og efnahagsráðuneytis, Landsbankans hf. og Íslandsbanka hf. og hins vegar Samkeppniseftirlitsins dagsetta 11. mars 2016, nr. 9/2016.
5. gr. Hlutverk formanns bankaráðs
5.1. Formaður bankaráðs skal sjá til þess að bankaráð gegni hlutverki sínu með skilvirkum og skipulögðum hætti. Formaður skal ekki taka að sér önnur störf fyrir Landsbankann en þau sem teljast eðlilegur hluti af störfum hans sem formaður bankaráðs. Þó má formaður bankaráðs sinna einstökum verkefnum sem bankaráð felur honum að vinna fyrir sig.
5.2. Helstu hlutverk formanns bankaráðs eru:
5.2.1. Að stuðla að því að verklag bankaráðs sé í samræmi við lög, reglur og góða stjórnarhætti og að bankaráði séu búnar sem bestar starfsaðstæður.
5.2.2. Að halda öllum bankaráðsmönnum upplýstum um málefni sem bankanum tengjast og stuðla að virkni bankaráðs í allri umræðu og ákvarðanatöku.
5.2.3. Að sjá til þess að bankaráð uppfæri, með reglubundnum hætti, þekkingu sína á bankanum og rekstri hans.
5.2.4. Að sjá til þess að bankaráðsmenn fái viðeigandi leiðsögn um helstu þætti er varða stjórnun fyrirtækja, t.a.m. um lögbundnar skyldur þeirra og ábyrgð, eða að bankaráðsmenn sæki námskeið af því tagi.
5.2.5. Að boða til bankaráðsfunda.
5.2.6. Að útbúa fundardagskrá í samstarfi við varaformann og bankastjóra og að sjá til þess að hún sé send út tímanlega fyrir hvern bankaráðsfund. Formaður skal verða við beiðni bankaráðsmanns um að taka tiltekið málefni á dagskrá, enda berist beiðnin tímanlega áður en dagskráin er send út.
5.2.7. Að sjá til þess að bankaráð fái almennt í störfum sínum nákvæmar og skýrar upplýsingar og gögn til þess að sinna starfi sínu.
5.2.8. Að leggja til við bankaráð, í samráði við bankastjóra, að ákveðnum starfsmanni bankans verði falið að rita fundargerðir bankaráðs og annast um tengd störf og í hverju starfsskyldur ritarans felast.
5.2.9. Að stýra bankaráðsfundum og sjá til þess að nægur tími sé gefinn til umræðna og ákvarðanatöku, sérstaklega hvað varðar stærri og flóknari mál.
5.2.10. Að stuðla að virkri þátttöku allra bankaráðsmanna í umræðu og ákvarðanatöku.
5.2.11. Að sjá til þess að nýir bankaráðsmenn fái nauðsynlegar upplýsingar og leiðsögn í starfsháttum bankaráðs og málefnum Landsbankans, m.a. um stefnu hans, markmið, starfsemi, áhættuviðmið og rekstur.
5.2.12. Að sjá til þess að bankaráð meti árlega störf sín og að lagt sé mat á frammistöðu undirnefnda.
5.2.13. Að fylgjast með framvindu ákvarðana bankaráðs innan Landsbankans og staðfesta innleiðingu þeirra gagnvart bankaráði.
5.2.14. Að bera ábyrgð á samskiptum bankaráðs við hluthafa bankans.
5.2.15. Að vera talsmaður bankaráðs gagnvart fjölmiðlum, hluthöfum og öðrum hagsmunaaðilum.
5.2.16. Að taka frumkvæði að árlegri endurskoðun starfsreglna bankaráðs.
6. gr. Hlutverk bankastjóra
6.1. Bankastjóri annast daglegan rekstur Landsbankans og framkvæmir stefnu, ákvarðanir og fyrirmæli bankaráðs. Bankastjóri skal ávallt starfa af heilindum, með hagsmuni bankans að leiðarljósi. Hann fer með ákvörðunarvald í öllum málefnum bankans í samræmi við stefnu, markmið, áhættuvilja og mörk samkvæmt ákvörðun bankaráðs. Ákvörðunarvald bankastjóra nær til allra málefna sem ekki eru öðrum falin með lögum, samþykktum bankans eða ákvörðunum bankaráðs. Hinn daglegi rekstur tekur ekki til ráðstafana sem eru óvenjulegar eða mikilsháttar. Slíkar ráðstafanir getur bankastjóri aðeins gert samkvæmt sérstakri heimild frá bankaráði, nema ekki sé unnt að bíða ákvarðana bankaráðs án verulegs óhagræðis fyrir starfsemi bankans. Í slíkum tilvikum skal bankaráði tafarlaust tilkynnt um ráðstöfunina.
6.2. Bankastjóra ber að sjá til þess að meðferð eigna og rekstur Landsbankans sé í samræmi við stefnu bankans, lög, reglur og góða viðskiptahætti og bankastjóri innleiðir og starfrækir skilvirkt innra eftirlitskerfi í samræmi við ákvörðun bankaráðs.
6.3. Bankastjóri skal sjá til þess að bankaráðsmenn fái reglulega nauðsynlegar upplýsingar um fjármál, uppbyggingu og rekstur bankans svo að þeir geti sinnt störfum sínum. Bankastjóri skal á reglubundnum fundum bankaráðs gera grein fyrir helstu atriðum í starfsemi bankans og hvernig ákvörðunum og stefnumótun bankaráðs hefur verið framfylgt. Bankaráð getur kallað eftir sérstökum skýrslum um reksturinn telji það ástæðu til.
6.4. Bankastjóri leggur árlega fram drög að viðskipta- og fjárhagsáætlun fyrir bankaráð.
6.5. Bankastjóri skal hvorki eiga sæti í stjórnum annarra fyrirtækja né taka þátt í atvinnurekstri að öðru leyti nema með sérstöku leyfi bankaráðs. Við þá ákvörðun skal fjalla um ástæður þess að bankastjóri taki slíkt sæti og áhrif stjórnarsetunnar á Landsbankann. Eignarhlutur í fyrirtæki telst þátttaka í atvinnurekstri, nema um sé að ræða óverulegan hlut sem ekki veitir bein áhrif á stjórnun þess.
7. gr. Hlutverk ritara bankaráðs
7.1. Bankaráð tilnefnir ritara að fenginni tillögu formanns bankaráðs, eftir samráð við bankastjóra. Breytingar á starfshögum ritara bankaráðs verða ekki nema með samþykki bankaráðs. Hlutverk ritara er nánar skilgreint í starfslýsingu hans sem bankaráð samþykkir.
8. gr. Undirnefndir bankaráðs
8.1. Bankaráð ber ábyrgð á skipun og störfum undirnefnda og starfa þær í umboði þess. Stofnun undirnefnda dregur ekki úr ábyrgð bankaráðs né leysir það undan ábyrgð. Allir bankaráðsmenn skulu hafa yfirsýn yfir þau mál sem eru unnin af undirnefndum og vera meðvitaðir um að ákvörðunarvald er ávallt á hendi bankaráðsins alls.
8.2. Innan bankaráðs starfa fjórar undirnefndir sem undirbúa umfjöllun innan bankaráðs á tilteknum starfssviðum og annast nánari athugun á málum. Ákvörðunarvald og ábyrgð er óskert hjá bankaráði. Undirnefndirnar eru:
8.3. Innan eins mánaðar frá aðalfundi bankans skipar bankaráð nefndarmenn og formenn í hverja nefnd til eins árs í senn. Nefndarmenn Endurskoðunarnefndar skulu vera óháðir ytri endurskoðanda Landsbankans og meirihluti nefndarmanna skal jafnframt vera óháður bankanum. Nefndarmenn skulu hafa þekkingu og reynslu í samræmi við störf nefndarinnar og skal að minnsta kosti einn nefndarmanna Endurskoðunarnefndar hafa staðgóða þekkingu og reynslu á sviði reikningsskila eða endurskoðunar.
8.4. Hlutverk undirnefnda er ákvarðað nánar í starfsreglum sem bankaráð setur hverri nefnd. Starfsreglurnar skulu birtar á vef bankans.
8.5. Um undirbúning og framkvæmd funda, hlutverk formanns, fundarsetu annarra en nefndarmanna, ritara, hæfi, sjálfstæði og hagsmunaárekstra gilda ákvæði starfsreglna þessara eftir því sem við á, nema kveðið sé á um annað í starfsreglum viðkomandi undirnefndar.
8.6. Undirnefnd má að fengnu samþykki bankaráðs leita eftir viðeigandi, óháðri, faglegri ráðgjöf á kostnað bankans ef og þegar hún telur það nauðsynlegt. Ráðgjafar skulu vera óháðir bankanum, nefndarmönnum, bankaráðsmönnum og daglegum stjórnendum. Það er nefndarinnar að ganga úr skugga um óhæði slíkra ráðgjafa.
8.7. Formenn viðkomandi nefnda skulu reglulega gera bankaráði grein fyrir störfum undirnefnda, svo og þegar einstök mál koma til umræðu á bankaráðsfundi, hafi þau verið rædd í viðkomandi undirnefnd. Bankaráðsmenn skulu auk þess hafa aðgang að fundargerðum undirnefnda í skjalastjórnunarkerfi Landsbankans. Undirnefndir skulu gefa bankaráði árlega skýrslu um störf sín.
8.8. Nefndarmenn skulu fá fræðslu, leiðsögn og upplýsingar um störf og starfshætti viðkomandi nefndar frá starfsmönnum bankans.
8.9. Bankaráð getur ákveðið að stofna til annarra undirnefnda eftir þörfum og skal þá uppfæra starfsreglur þessar.
9.1. Reglulegir bankaráðsfundir eru ákveðnir til eins árs í senn, frá aðalfundi til næsta aðalfundar, og skal formaður bankaráðs leggja fram tillögu að árlegri starfsáætlun innan eins mánaðar frá aðalfundi Landsbankans.
9.2. Bankaráðsfundi skal almennt halda í húsakynnum Landsbankans. Unnt er að halda bankaráðsfundi með aðstoð rafrænna miðla að svo miklu leyti sem það samræmist framkvæmd verkefna bankaráðs. Bankaráðsmaður eða bankastjóri getur krafist þess að bankaráðsfundur verði haldinn með hefðbundnum hætti.
9.3. Bankaráðsfundir eru lögmætir ef meirihluti bankaráðsmanna sækja fund. Það telst lögmæt mæting og þátttaka ef bankaráðsmaður eða varamaður hans tekur þátt í fundinum í gegnum fundarsíma.
9.4. Formaður bankaráðs boðar til bankaráðsfunda en er heimilt að fela bankastjóra eða öðrum starfsmanni bankans umboð til þess. Að jafnaði skal senda fundarboð og dagskrá með minnst sjö daga fyrirvara og skal koma fram í dagskrá hvort mál séu lögð fram til kynningar eða ákvörðunartöku. Fundarboð og dagskrá skal ávallt senda með tölvupósti á netföng bankaráðsmanna hjá Landsbankanum. Formaður bankaráðs getur ákveðið skemmri frest telji hann það óhjákvæmilegt vegna sérstakra aðstæðna. Sé brýn ástæða til getur bankastjóri kallað til bankaráðsfundar með skömmum fyrirvara.
9.5. Bankaráðsfundir skulu haldnir að lágmarki mánaðarlega en oftar telji bankaráð ástæðu til. Fund skal halda ef einhver bankaráðsmanna eða bankastjóri óskar þess.
9.6. Bankaráðsmenn eiga að tilkynna fyrirsjáanleg forföll eigi síðar en tveimur dögum fyrir bankaráðsfund svo hægt sé að boða varamann í stað þeirra.
9.7. Leitast skal við að afhenda fundargögn eigi síðar en fimm dögum fyrir bankaráðsfundi. Bankaráðsmenn hafa aðgang að fundargögnum fyrri bankaráðsfunda. Ætíð skal gæta fyllstu varúðar við afhendingu og meðferð fundargagna.
9.8. Sérhver bankaráðsmaður skal kynna sér dagskrá hvers fundar og upplýsa bankaráð ef hann telst vanhæfur til þess að taka þátt í meðferð þeirra fundarefna sem þar eru tilgreind, sbr. 13. gr.
9.9. Gögn sem lögð eru fyrir bankaráðsfundi skulu vera í samræmi við kröfur sem bankaráð hefur tekið ákvörðun um. Ritari bankaráðs í samráði við bankastjóra metur hvort gögn teljist fundartæk og upplýsir formann bankaráðs ef svo er ekki.
9.10. Bankastjóri á sæti á bankaráðsfundum og hefur þar umræðu- og tillögurétt nema bankaráð ákveði annað. Bankastjóri er ekki viðstaddur ef persónuleg málefni hans eru til umræðu eða hann telst vanhæfur til að fjalla um viðkomandi mál.
9.11. Bankaráð getur óskað eftir því við bankastjóra að aðrir starfsmenn bankans verði kallaðir til vegna umfjöllunar um einstök mál á bankaráðsfundum og skal þá bóka í fundargerð hvenær þeir koma inn á fund og hvenær þeir víkja af fundi.
9.12. Innri endurskoðandi hefur rétt til setu á bankaráðsfundum þar sem fjallað er um mál sem varða endurskoðun, fjárhagsupplýsingar, stjórnarhætti og innri eftirlit. Innri endurskoðandi getur ennfremur ákveðið að sitja bankaráðsfundi, í samráði við formann bankaráðs, telji innri endurskoðandi það mikilvægt starfa sinna vegna.
9.13. Endurskoðendur Landsbankans eiga rétt á að sitja bankaráðsfundi þegar fjallað er um reikningsskil sem þeir árita og geta þar látið í ljós álit á því hvort reikningsskilin og skýrsla stjórnar innihaldi nauðsynlegar og lögboðnar upplýsingar. Á bankaráðsfundi skal gerð grein fyrir ábendingum og athugasemdum, sem endurskoðendur bankans vilja koma á framfæri við bankaráð eða bankastjóra, svo og skýrslum um endurskoðunaraðgerðir eða aðra þætti er varða endurskoðunina. Umfjöllun þessi skal skráð í fundargerð bankaráðs.
9.14. Halda skal fundargerðir um það sem gerist á bankaráðsfundum og skulu þær undirritaðar af þeim sem sitja fundinn. Geyma skal fundargerðir hjá Landsbankanum ásamt framlögðum fundargögnum. Eftirfarandi upplýsingar eiga að koma fram í fundargerð:
Nafn og kennitala bankans.
Fundardagsetning og fundartími (upphaf og endir).
Hverjir voru viðstaddir fundinn.
Bóka þegar utanaðkomandi aðilar koma inn á fund og þegar þeir fara út af fundi.
Nafn fundarstjóra og fundarritara.
Fundargögn sem voru afhent eða sýnd á fundinum.
Samantekt (ákvarðanir teknar, hverju er frestað, fyrirspurnir og slíkt).
Hvenær og hvar næsti bankaráðsfundur verður haldinn.
9.15. Ritari sem bankaráð hefur valið til starfsins situr bankaráðsfundi og ritar fundargerð. Ef þess er óskað af bankaráðsmanni eða bankastjóra skal viðkomandi starfsmaður víkja af fundi. Formaður bankaráðs ákveður hvaða bankaráðsmaður skuli annast fundarritun í fjarveru ritara.
9.16. Að jafnaði skal senda fundarmönnum drög að fundargerð til yfirlestrar og athugasemda innan fimm virkra daga frá bankaráðsfundi. Fundargerðin skal undirrituð af þeim bankaráðsmönnum sem sátu viðkomandi fund, ritara bankaráðs og bankastjóra. Hafi bankaráðsmaður ekki tekið þátt í meðferð máls vegna vanhæfis skal bankaráð ákveða hvort ástæða sé til að hann undirriti samrit af fundargerðinni þar sem afmáð hefur verið umfjöllun um viðkomandi mál. Slíkt samrit skal þá skráð í fundargerð.
9.17. Fundargerðir bankaráðs eru vistaðar í skjalastjórnunarkerfi bankans og hafa bankaráðsmenn, bankastjóri, ritari bankaráðs, skrifstofustjóri á skrifstofu bankastjóra, regluvörður og innri endurskoðandi aðgang að fundargerðum í kerfinu, nema vanhæfi þeirra hamli því.
9.18. Mál skulu almennt ekki borin upp til ákvörðunar á bankaráðsfundum nema því aðeins að bankaráðsmenn hafi fengið gögn málsins eða fullnægjandi upplýsingar um það fyrir fundinn.
9.19. Afl atkvæða ræður úrslitum við afgreiðslu mála. Verði atkvæði jöfn ræður atkvæði formanns úrslitum. Bóka skal í fundargerð ef bankaráðsmenn sitja hjá við atkvæðagreiðslu um einstök mál.
9.20. Bankaráðsmaður eða bankastjóri, sem ekki er sammála ákvörðun bankaráðs, á rétt á að fá sérálit sitt bókað í fundargerð. Bankaráðsmaður skal jafnframt tryggja að skoðanir hans tengdar einstökum málum séu skráðar í fundargerð sé hann ósáttur við ákvarðanatöku meirihluta bankaráðs, enda geri viðkomandi bankaráðsmaður skýrlega grein fyrir þeim skoðunum á fundinum sjálfum.
9.21. Ef ákvörðun bankaráðs felur í sér upplýsingar sem kunna að hafa marktæk áhrif á verðmæti fjármálagerninga útgefnum af Landsbankanum sem teknir hafa verið til viðskipta á skipulögðum verðbréfamarkaði þá skal bankastjóri tilkynna slíkt til regluvarðar.
10. gr. Hæfi bankaráðsmanna til afgreiðslu einstakra mála
10.1. Bankaráð skal ekki taka þátt í ákvörðunum um einstök viðskipti, nema umfang þeirra sé verulegt miðað við stærð Landsbankans skv. skilgreiningu í útlánareglum. Einstakir bankaráðsmenn skulu ekki hafa afskipti af ákvörðunum um einstök viðskipti.
10.2. Bankaráðsmenn skulu ekki taka þátt í meðferð mála er varðar viðskipti þeirra sjálfra, fyrirtækja sem þeir eiga beinan eða óbeinan virkan eignarhlut í, sitja í stjórn hjá eða eru fyrirsvarsmenn fyrir eða þar sem þeir eiga verulegra hagsmuna að gæta. Sama gildir um þátttöku bankaráðsmanna í meðferð mála sem tengjast aðilum sem teljast tengdir þeim með öðrum hætti. Er hér hvoru tveggja átt við persónuleg og fjárhagsleg tengsl. Framangreint á einnig við um þátttöku í meðferð mála er varða samkeppnisaðila bankaráðsmanna eða aðila þeim tengdum.
10.3. Þegar bankaráðsmaður tekur sæti í bankaráði skal hann gera bankaráði grein fyrir þeim aðilum sem hann tengist með þeim hætti sem um getur í grein 10.2. Bankaráðsmaður skal tilkynna bankaráði um allar breytingar sem verða á slíkum tengslum. Ritari bankaráðs skal halda skrá yfir aðila sem bankaráðsmenn tengjast með þessum hætti og skal skráin vera aðgengileg á fundum bankaráðs.
10.4. Bankaráðsmanni ber að upplýsa bankaráð um atvik sem geta valdið vanhæfi hans um leið og slík mál koma upp. Teljist bankaráðsmaður vanhæfur vegna mála sem um getur í grein 10.2, skal hann jafnframt gera skrifstofu bankastjóra viðvart um slík mál á dagskrá bankaráðsfundar áður en fundargögn eru send út fyrir viðkomandi fund.
10.5. Bankaráðsmaður eða bankastjóri geta krafist þess að bankaráðsmaður víki sæti áður en efni máls er kynnt og gögn afhent, telji þeir bankaráðsmann vanhæfan til meðferðar máls. Bankaráð tekur ákvörðun um vanhæfi einstakra bankaráðsmanna ef vafamál kemur upp.
10.6. Vanhæfur bankaráðsmaður á ekki að taka þátt í meðferð slíks máls að nokkru leyti og á þar af leiðandi ekki að fá aðgang að gögnum eða vera viðstaddur umræður eða ákvarðanatöku á bankaráðsfundum. Aðgangi að skjalastjórnunarkerfi bankans skal þá stýrt með þeim hætti að bankaráðsmaður fái ekki aðgang að fundargögnum og fundargerðum sem fjalla um það málefni er leiðir til vanhæfis. Bóka skal í fundargerð að bankaráðsmaður hafi vikið sæti og að hann hafi ekki fengið aðgang að gögnum.
10.7. Bankaráðsmenn og varamenn þeirra mega ekki koma fram sem umboðsaðilar annarra gagnvart bankanum.
11. gr. Meðferð upplýsinga um einstaka viðskiptavini
11.1. Upplýsingagjöf til bankaráðsmanna um viðskiptavini skal aðeins fara fram á bankaráðsfundum. Bankaráðsmönnum er óheimilt að hafa beint samband við starfsmenn til að afla upplýsinga um viðskiptavini Landsbankans. Berist starfsmönnum slík beiðni skulu þeir gera bankastjóra viðvart.
11.2. Fyrirspurnir bankaráðsmanna um einstök viðskipti eða viðskiptavini skal bera upp í bankaráði og svör við einstökum fyrirspurnum skulu kynnt á bankaráðsfundi og bókuð í fundargerð.
11.3. Óheimilt er að fara með trúnaðarskjöl sem varða einstaka viðskiptavini út úr starfsstöðvum Landsbankans nema gögn séu geymd á lokuðu vefsvæði í samræmi við öryggisreglur bankans um upplýsingaöryggi. Bankaráðsmenn skulu afhenda útprentuð fundargögn til eyðingar í lok bankaráðsfunda nema bankaráð samþykki annað.
12. gr. Meðferð upplýsinga um starfsemi Landsbankans
12.1. Bankaráð skal hafa aðgang að öllum gögnum sem varða starfsemi Landsbankans og nauðsynleg eru til þess að bankaráðsmenn geti sinnt eftirlitsskyldu sinni. Bankaráðsmenn afla ekki upplýsinga með því að hafa beint samband við starfsmenn bankans.
12.2. Allir bankaráðsmenn hafa jafnan rétt til upplýsinga um bankann.
12.3. Fyrirspurnir bankaráðsmanna skal bera upp á bankaráðsfundum. Bankaráðsmenn geta sent fyrirspurnir til bankastjóra á milli bankaráðsfunda og skal það þá gert með tölvupósti sem formaður og ritari bankaráðs fá afrit af. Svör við fyrirspurnum skulu kynnt bankaráði öllu á sama tíma, annað hvort með tölvupósti eða á bankaráðsfundi.
12.4. Bóka skal fyrirspurnir og svör við þeim í fundargerð.
13. gr. Viðskipti venslaðra aðila
13.1. Bankanum ber að skilgreina þá viðskiptavini sem flokkast undir það að vera venslaðir aðilar. Þeir aðilar sem teljast til venslaðra aðila eru þeir aðilar sem eru í tengslum við bankann með þeim hætti að með fyrirgreiðslu bankans til þeirra eða fyrirtækja þeim tengdum kunna að vakna spurningar um hagsmunaárekstra. Við mat á því hverjir teljist til venslaðra aðila er mikilvægt að líta til þess hvort viðkomandi aðilar geti notið aðstöðu sinnar á einhvern hátt umfram aðra viðskiptavini bankans, m.a. með tilliti til kjara, endursamninga og stöðu.
13.2. Eftirfarandi teljast vera venslaðir aðilar:
13.2.1. Aðalmenn og varamenn í bankaráði, bankastjóri, framkvæmdastjórar, aðilar í lánanefndum, lykilstarfsmenn (ef þeir eru aðrir en framkvæmdastjórar), og nánir fjölskyldumeðlimir þessara aðila.
13.2.2. Stjórnarmenn, varamenn og stjórnendur dótturfélaga og tengdra félaga ásamt nánum fjölskyldumeðlimum þessara aðila.
13.2.3. Hluthafar sem eiga með beinum eða óbeinum hætti 5% eignarhlut eða stærri í bankanum eða teljast til eins af tíu stærstu hluthöfum hans.
13.2.4. Fyrirtæki sem aðilar samkvæmt lið 13.2.1 - 13.2.3 eiga a.m.k. 10% hlut í, starfa hjá eða gegna stjórnunarstöðum fyrir.
13.3. Með nánum fjölskyldumeðlimum er einkum átt við maka og jafnframt börn og foreldra búi þau á lögheimili venslaðs aðila.
13.4. Þegar bankaráðsmaður tekur sæti í bankaráði skal hann gera grein fyrir þeim aðilum sem hann er venslaður. Einnig skal bankaráðsmaður tilkynna bankanum um allar breytingar sem verða á lista yfir þá aðila sem honum eru venslaðir.
13.5. Með fyrirgreiðslu er átt við lánveitingar og veittar ábyrgðir til venslaðra aðila, svo og aðrar skuldbindingar venslaðra aðila gagnvart bankanum, svo sem sölutryggingar og framvirka samninga. Ekki er eingöngu átt við veittar fyrirgreiðslur á tímabilinu heldur einnig meðferð á skuldbindingum sem þegar hefur verið stofnað til, svo sem vegna vanskila, breytinga á skilmálum og tryggingum, skuldbreytingum o.fl. þess háttar.
13.6. Taka skal saman lista um venslaða aðila og viðskipti þeirra. Leggja skal fyrir innri endurskoðanda að fara með reglubundnum hætti yfir fyrirgreiðslu til venslaðra aðila, m.a. með tilliti til kjara, endursamninga og stöðu, og skal innri endurskoðandi greina frá niðurstöðum athugana sinna í skýrslu til bankaráðs.
13.7. Ytri endurskoðandi Landsbankans skal jafnframt fara yfir fyrirgreiðslur til venslaðra aðila og bera saman við sambærileg viðskipti annarra viðskiptavina og gefa rökstutt álit, m.a. m.t.t. kjara, endursamninga og stöðu viðkomandi (armslengdarsjónarmið). Í skýrslu ytri endurskoðanda skal m.a. koma fram um hvaða samanburðaraðila er að ræða í hverju tilviki.
14. gr. Viðskiptaerindi bankaráðsmanna og bankastjóra
14.1. Viðskiptaerindi bankaráðsmanna og fyrirtækja sem þeir eru í forsvari fyrir skulu lögð fyrir bankaráð til samþykktar eða synjunar. Undanskilin eru þó eftirfarandi viðskiptaerindi:
14.1.1. Eftirfarandi persónuleg viðskiptaerindi bankaráðsmanna sem framkvæmd eru í samræmi við almennar reglur Landsbankans á hverjum tíma:
14.1.1.2. Útlán þar sem heildarskuldbinding allra útlána nemur allt að 75 milljónum króna.
14.1.1.5. Eignastýringarþjónusta og fjárfestingarráðgjöf.
14.1.1.6. Kaup og sala í gegnum viðskiptakerfi Kauphallar á skráðum hlutabréfum eða skuldabréfum.
14.1.1.7. Kaup og sala hlutdeildarskírteina í verðbréfasjóðum á vegum dótturfélaga Landsbankans.
14.1.2. Eftirfarandi viðskiptaerindi fyrirtækja sem bankaráðsmaður er í forsvari fyrir, þ.e. sem stjórnarmaður eða framkvæmdastjóri, og sem framkvæmd eru í samræmi við almennar reglur Landsbankans á hverjum tíma:
14.1.2.2. Útlán þar sem heildarskuldbinding allra útlána nemur allt að 300 milljónum króna.
14.1.2.3 Ábyrgðir þar sem heildarskuldbinding allra ábyrgða nemur allt að 300 milljónum króna.
14.1.2.6. Eignastýringarþjónusta og fjárfestingarráðgjöf.
14.1.2.7. Kaup og sala í gegnum viðskiptakerfi Kauphallar á skráðum hlutabréfum eða skuldabréfum.
14.1.2.8. Kaup og sala hlutdeildarskírteina í verðbréfasjóðum á vegum dótturfélaga Landsbankans.
14.2. Samningar Landsbankans um viðskipti við bankastjóra eru háðir samþykki bankaráðs. Ákvörðun bankaráðs þar um skal bókuð í fundargerð. Bankastjóra er óheimilt að gangast í ábyrgðir fyrir aðra gagnvart bankanum eða gerast umboðsmaður þeirra gagnvart honum. Ákvæði þetta á líka við um maka bankastjóra.
15. gr. Þátttaka starfsmanna Landsbankans annarra en bankastjóra í atvinnurekstri
15.1. Með þátttöku starfsmanns Landsbankans, annars en bankastjóra, í atvinnurekstri er átt við setu starfsmannsins í stjórn fyrirtækis, þó ekki fyrirtækis innan samstæðu Landsbankans eða annars fyrirtækis sem er á vegum bankans, starf sem framkvæmdastjóri slíks fyrirtækis eða móttöku launa eða verktakagreiðslna frá slíku fyrirtæki. Eignarhlutur í fyrirtæki telst þátttaka í atvinnurekstri, nema um sé að ræða óverulegan hlut sem ekki veitir bein áhrif á stjórnun þess. Í vafatilfellum getur starfsmaður óskað álits regluvarðar á því hvort eignarhlutur teljist vera þátttaka í atvinnurekstri.
15.2. Þátttaka starfsmanns, annars en bankastjóra, í atvinnurekstri er háð skriflegu samþykki regluvarðar. Við mat á því hvort heimila skuli þátttöku starfsmanns í atvinnurekstri skal líta til þess hvort þátttakan skapi hagsmunaárekstra eða orðsporsáhættu, sé samrýmanleg starfi viðkomandi, svo sem með tilliti til stöðu innan bankans, eða sé líkleg til að koma niður á heilindum og vinnuframlagi starfsmannsins. Regluvörður skal við matið óska eftir áliti yfirmanns viðkomandi starfsmanns á því hvort heimildin skuli veitt. Regluvörður getur sett heimild starfsmanns til þátttöku í atvinnurekstri tilgreindar skorður, annað hvort þegar heimild er veitt eða eftir að heimild hefur verið veitt. Telji regluvörður að forsendur fyrir heimild starfsmanns til þátttöku í atvinnurekstri séu brostnar getur hann afturkallað heimildina. Er starfsmanni þá skylt að hætta viðkomandi þátttöku í atvinnurekstri innan þriggja mánaða frá því að afturköllun var birt starfsmanninum. Láti starfsmaður af þátttöku í atvinnurekstri skal hann tilkynna það til regluvarðar. Við slíka tilkynningu fellur heimild starfsmannsins sjálfkrafa niður.
16. gr. Seta bankaráðsmanna í stjórnum dóttur- og hlutdeildarfyrirtækja
16.1. Komi til stofnunar dótturfélags skulu bankaráðsmenn ekki setjast í stjórn þess nema nauðsyn beri til vegna eðlis stjórnarstarfsins.
16.2. Áður en ákvörðun er tekin um að bankaráðsmaður taki að sér stjórnarstarf í dótturfélagi eða hlutdeildarfélagi skal bankaráð fjalla sérstaklega um áhrif stjórnarsetunnar á eftirlitshlutverk bankaráðsmannsins og rökstyðja í fundargerð nauðsyn þess að bankaráðsmaðurinn taki sæti í stjórninni.
17. gr. Val á stjórnarmönnum tilnefndum af Landsbankanum
17.1. Bankaráð tekur ákvörðun, að fenginni tillögu bankastjóra, um stjórnarmenn í stjórnir helstu félaga í eigu bankans, sem og í stjórnir annarra lögaðila þegar við á. Bankaráð tekur, að fenginni tillögu bankastjóra, ákvörðun um hvaða félög og lögaðilar skuli falla hér undir og skal þar horft til mikilvægis þeirra fyrir hagsmuni bankans. Endurskoða skal hvaða aðilar falla hér undir ef verulegar breytingar verða á eignarhaldi bankans á félögum. Bankastjóri skal fylgja skriflegu matsferli, samþykktu af bankaráði, við undirbúning tillögu til bankaráðs um tilnefningu stjórnarmanna.
17.2. Bankastjóri tilnefnir stjórnarmenn í stjórnir annarra félaga og lögaðila en þeirra sem bankaráð tekur ákvörðun um.
17.3. Við skipan stjórnarmanna í helstu dótturfélög bankans skal séð til þess að kynjahlutfall sé í samræmi við jafnréttislög og jafnréttisstefnu bankans, að teknu tilliti til hæfni þeirra sem til greina koma við slíka skipan.
18. gr. Þagnar- og trúnaðarskylda
18.1. Bankaráðsmenn eru bundnir þagnarskyldu um allt það sem þeir fá vitneskju um við framkvæmd starfs síns og varðar viðskipta- eða einkamálefni viðskiptavina bankans, nema skylt sé að veita upplýsingar samkvæmt lögum. Sá sem veitir slíkum upplýsingum viðtöku er bundinn þagnarskyldu með sama hætti og þar greinir. Sá sem veitir upplýsingar skal áminna viðtakanda um þagnarskylduna.
18.2. Á bankaráðsmönnum hvílir jafnframt þagnarskylda um málefni Landsbankans, hagi starfsmanna og önnur atriði sem þeir fá vitneskju um í starfi sínu sem bankaráðsmenn og leynt skulu fara samkvæmt lögum, samþykktum bankans eða eðli máls. Til að tryggja slíkan trúnað skal viðhafa sérstaka varúð, t.d. við geymslu, ljósritun, tölvuskráningu og eyðingu gagna. Hvers konar afritun, upptaka og hlerun er óheimil á fundum bankaráðs og undirnefnda.
18.3. Þagnarskyldan helst þótt látið sé af starfi.
18.4. Bankaráðsmaður er ábyrgur fyrir því að tryggja að þær upplýsingar sem hann fær í hendur sem bankaráðsmaður og eru trúnaðarmál verði ekki dreift eða komist í hendur einstaklinga sem ekki sitja í bankaráði Landsbankans.
18.5. Bankaráðsmenn, aðrir en bankaráðsformaður, skulu almennt ekki tjá sig við fjölmiðla eða snúa sér til almennings varðandi málefni Landsbankans, nema að fengnu samþykki bankaráðs. Varaformaður er staðgengill formanns í fjarveru hans.
19.1. Bankaráð skal árlega og eftir fyrirfram ákveðnu fyrirkomulagi meta störf sín, stærð, samsetningu, verklag og starfshætti, svo og frammistöðu undirnefnda, formanns bankaráðs og bankastjóra. Bankaráð skal í því sambandi yfirfara og meta þróun bankans og hvort hún sé í samræmi við markmið hans. Endurskoðunarnefnd metur árlega störf innri og ytri endurskoðenda.
19.2. Í slíku mati leggur bankaráðið m.a. mat á styrkleika og veikleika í störfum sínum og verklagi og hugar að því sem það telur að betur megi fara í störfum sínum. Bankaráðið getur sjálft lagt mat á störf sín, en jafnframt er heimilt að leita sérfræðiaðstoðar eftir því sem við á.
19.3. Bankaráð leita leiða til að bæta úr verklagi í samræmi við niðurstöður matsins og, ef þörf er á, setja upp aðgerðaráætlun.
19.4. Bankaráðsmenn hittast án bankastjóra og annarra starfsmanna að lágmarki árlega, m.a. til að meta frammistöðu bankastjóra og ritara bankaráðs.
20. gr. Móttaka og fræðsla nýrra bankaráðsmanna
20.1. Landsbankanum ber að verja fullnægjandi fjármunum og mannafla til þess að kynna starfsemi bankans fyrir nýjum bankaráðsmönnum og tryggja að þeir hljóti viðeigandi þjálfun til setu í bankaráði. Í Viðauka I við starfsreglur þessar er að finna nánari útlistun á móttöku og fræðslu nýrra bankaráðsmanna.
21. gr. Aðgangur bankaráðs að óháðum ráðgjöfum
21.1. Bankaráð hefur aðgang að óháðum ráðgjöfum í flóknari og meiriháttar málum á kostnað bankans svo það geti uppfyllt skyldur sínar af kostgæfni.
22.1. Landsbankanum ber lögum samkvæmt að fylgja viðurkenndum leiðbeiningum um stjórnarhætti fyrirtækja og styðst bankinn í störfum sínum við „Leiðbeiningar um stjórnarhætti fyrirtækja“ sem Viðskiptaráð Íslands, Samtök atvinnulífsins og Nasdaq OMX Iceland hf. gefa út.
23. gr. Varsla og meðferð starfsreglna
23.1. Þeir sem eiga sæti í bankaráði við setningu starfsreglna þessara skulu undirrita frumrit þeirra. Ef bankaráð samþykkir breytingar á starfsreglunum skulu bankaráðsmenn undirrita frumrit af reglunum svo breyttum. Nýjum bankaráðsmönnum skulu kynntar starfsreglurnar og skulu þeir undirrita frumrit þeirra því til staðfestu. Jafnan skal geyma frumrit af starfreglum þessum með fundargerðum bankaráðs.
23.2. Einungis bankaráð getur gert breytingar á starfsreglum þessum. Til breytinga á starfsreglunum þarf samþykki einfalds meirihluta bankaráðs. Starfsreglur þessar skal yfirfara eigi sjaldnar en árlega.
23.3. Bankaráð skal senda Fjármálaeftirlitinu afrit af reglum þessum innan 14 daga frá því að þær eru settar eða þeim breytt. Komi fram athugasemdir frá Fjármálaeftirlitinu skal um þær fjallað í bankaráði.
Þannig samþykkt á bankaráðsfundi Landsbankans hf. þann 8. desember 2016.
Móttaka og fræðsla nýrra bankaráðsmanna
Nýir bankaráðsmenn þurfa að fá greinargóðar upplýsingar um bankann og starfsemi hans. Bankaráðsmaður sem fær slíka fræðslu er fljótari að kynnast bankanum og getur því fyrr byrjað að leggja sitt af mörkum á bankaráðsfundum.
Nýr bankaráðsmaður ætti að fá upplýsingar um:
Áhættustjórnun og viðhorf til áhættu.
Störf og valdsvið bankastjóra.
Nýr bankaráðsmaður á að fá afhent helstu gögn sem varða bankann svo hann geti kynnt sér starfsemi hans og þau lög og reglur sem gilda um fjármálafyrirtæki. Eftirfarandi gögn eru gagnleg fyrir nýja bankaráðsmenn:
Fundargerðir bankaráðs síðasta árið.
Yfirlit um gildandi lög og reglur er varða starfsemi bankans.
Síðasti ársreikningur og árshlutareikningur.
Skýrslur og bréf frá innri og ytri endurskoðendum.
Nýr bankaráðsmaður á rétt á kynningarfundi með aðilum sem þekkja bankann vel og geta svarað spurningum hans, t.d. bankastjóra, formanni bankaráðs og innri endurskoðanda.
Bankaráð sem heild ætti að viðhalda slíkri fræðslu og halda reglulega fræðslufundi fyrir bankaráðsmenn þar sem farið er yfir breytingar sem máli skipta.
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE